Document ID: /roh_data/filtered/fineweb-2-filterrobots_roh.jsonl.gz/67060

Claustra sustegna pendicularas da Madrisa
- Gievgia, 5.3.2015, 11:11, actualisà a las 16:05
Il cussegl communal da Claustra-Serneus propona da segnar aczias novas da las pendicularas Claustra-Madrisa per che quellas possian auzar il chapital d'aczias.
L'ultim pled en chaussa ha il pievel a l'urna. Las pendicularas prevesan d'investir en ina nova sutgera “Schaffürggli” ed en indrizs d'ennavar. Il cussegl communal ha plinavant acceptà il postulat davart in masterplan turistic. L'idea da quel è da coordinar e planisar meglier la lavur da differents gremis e gruppas da lavur da la vischnanca sco er da la destinaziun Tavau Claustra.
RR novitads 11:00